جارج فرنانڈیز

جارج میتھیو فرنانڈیز (جنم 3 جون 1930ء - 29 جنوری 2019ء) بھارت کے ایک صنعتی اتحاد پسند، سیاست دان، صحافی، ماہر زراعت اور بہار سے راجیہ سبھا کے رکن تھے۔ نیز وہ جنتا دل کے کلیدی رکن اور سمتا پارٹی کے بانی بھی تھے۔ علاوہ ازیں جارج فرنفرنانڈیز بھارت کی حکومتوں میں وزیر برائے مواصلات، صنعت، ریلوے اور دفاع کے مناصب پر بھی فائز رہے۔

وہ منگلور کے باشندے تھے۔ سنہ 1946ء میں پادری کی تربیت حاصل کرنے بنگلور گئے۔ سنہ 1949ء میں وہ بمبئی منتقل ہوئے، جہاں انہوں نے سوشلسٹ ٹریڈ یونین موومنٹ میں شمولیت اختیار کی۔ فرنانڈیز نے ٹریڈ یونین لیڈر بننے کے بعد اور بھارتی ریل کے ساتھ کام کرنے کے دوران میں 1950ء و 1960ء کے عشروں میں بمبئی میں کئی ہڑتالوں اور احتجاجوں کی قیادت کی۔ انہوں نے سنہ 1967ء کے پارلیمانی انتخابات میں حلقہ بمبئی جنوبی (اب ممبئی جنوبی) سے ایس کے پاٹل کو شکست دی۔ سنہ 1974ء میں بھی انہوں نے ہڑتال کا انتظام کیا، اُس وقت وہ آل انڈیا ریلوے مینز فیڈریشن کے صدر تھے۔ فرنانڈیز نے 1975ء کی ہنگامی صورت حال کے دوران میں خفیہ طور پر مہم چلائی، سنہ 1976ء میں بدنام بروڈا ڈائنامائیٹ کیس میں انہیں گرفتار کر کے ان پر مقدمہ چلایا گیا۔

سنہ 1977ء میں ہنگامی صورت حال ہٹا دی گئی، فرنانڈیز نے بہار سے لوک سبھا کی نشست جیت لی پھر ان کو مرکزی وزیر برائے صنعت کے طور پر نامزد کیا گیا۔ مرکزی وزیر کے طور پر اپنی مدت کے دوران میں انہوں نے امریکی کثیر القومی کمپنیوں آئی بی ایم اور کوکا کولا کو ملک چھوڑنے کا حکم دیا کیونکہ انہوں نے سرمایہ کاری کی خلاف ورزیاں کی تھیں۔ بطور وزیر ریل (1989ء سے 1990ء تک) انہوں نے کوکن ریلوے جیسے منصوبوں پر کام کیا۔ وہ قومی جمہوری اتحاد (این ڈی اے) حکومت (1998ء–2004ء) کے دور میں وزیر دفاع تھے۔ اس وقت پاک بھارت کارگل جنگ چھڑی ہوئی تھی اور بھارت نے پوکھرن میں نیوکلیئر تجربے کیے تھے۔ تجربہ کار سوشلسٹ فرنانڈیز کچھ تنازعات میں بھی پھنسے دکھائی دیے، جن میں براک میزائل اسکینڈل اور تہلکہ جیسے امور سرفہرست ہیں۔ جارج فرنانڈیز نے سنہ 1967ء سے سنہ 2004ء تک لوک سبھا کے نو انتخابات جیتے۔جارج نے 29 جنوری 2019ء کو 88 سال کی عمر میں وفات پائی۔

ابتدائی زندگی 
جارج فرنانڈیز 3 جون 1930ء کو کاتھولک والدین جان جوزف فرنانڈیز اور ایلس مارتھا فرنانڈیز (سابقہ پنٹو) کے ہاں منگلور میں پیدا ہوئے۔ وہ چھ بچوں میں سے بڑے تھے۔ لارینس، مائیکل، پال، ایلوسیس اور رچرڈ ان کے بہن بھائی ہیں۔ ان کی والد جارج پنجم کی بہت بڑی مداح تھیں اور اتفاق کی بات یہ ہے کہ جارج بھی 3 جون کو پیدا ہوئے تھے۔ ان کے والد پیئرلیس فائنانس گروپ کے انشیورنس ایگزیکٹو تھے اور ان کے جنوبی ہندوستان کے دفتر کے کچھ سالوں تک سربراہ بھی رہے۔ جارج کو پیار سے رشتہ داروں میں ”جیری“ کہا جاتا تھا۔ انہوں نے ابتدائی تعلیم گھر کے قریب واقع ”بورڈ اسکول “ نامی ادارے سے پائی جو ایک میونسپل اسکول اور چرچ اسکول تھا۔

انہوں نے پانچویں کلاس کی تعلیم سینٹ ایلوسیس کالج، منگلور سے مکمل کی جہاں سے انہوں نے سیکنڈری اسکول لِیونگ سرٹیفکیٹ بھی حاصل کیا۔

ای ٹی وی کو ایک انٹرویو دیتے ہوئے انہوں نے انکشاف کیا کہ وہ میٹرک کے بعد تعلیم چھوڑنا چاہتے تھے مگر ان کے والد کی خواہش تھی کہ پڑھ لکھ کر وکیل بنیں۔ ان کا ماننا تھا کہ وہ وکیل نہیں بننا چاہتے اور نہ اپنے والد کے مقدمات لڑنا چاہتے ہیں جس میں وہ اکثر کرایہ داروں کو زمین کے ٹکڑے سے نکالتے تھے، منگلور کے مضافات میں جس کے وہ مالک تھے۔ اس کی بجائے انہوں نے پادری بننے کے لیے سیمینری میں داخلہ لیا۔ وہ سولہ سال کی عمر میں بینگلور میں واقع سینٹ پیٹرز سیمینری میں رومن کاتھولک پادری بننے کی ترتیب حاصل کرنے گئے جہاں انہوں نے ساڑھے دو سالوں 1946ء سے 1948ء تک فلسفہ پڑھا۔ تنگ آکر انیس برس کی عمر میں انہیں سیمینری چھوڑ دی کیونکہ ان کہنا تھا کہ ریکٹر (گرجے کا متولی) سیمینری کے اراکین سے زیادہ اچھا کھاتے اور اوچے میزوں پر بیٹھتے ہیں۔ وہ مسیحی خاندان میں پیدا ہوئے تھے لیکن انہوں نے مذہب رد کیا اور سیمینری سے بھاگ گئے اور وہ ملحد بن گئے۔  منگلور میں انہوں نے ریستورانوں اور ہوٹلوں میں کام کیا۔

حوالہ جات 

1930ء کی پیدائشیں
2019ء کی وفیات
بارہویں لوک سبھا کے ارکان
بنگلور کے سیاست دان
بھارت کے وزرائے دفاع
بھارت کے وزرائے ریل
بھارت میں ریاستی جنازے
بھارت میں ہنگامی صورت حال کے دوران میں قید بھارتی
بھارتی ملحدین
بہار سے راجیہ سبھا کے ارکان
بہار سے لوک سبھا کے ارکان
تیرہویں لوک سبھا کے ارکان
جنتا پارٹی کے سیاست دان
جنتا دل کے سیاست دان
چوتھی لوک سبھا کے ارکان
چودہویں لوک سبھا کے ارکان
چھٹی لوک سبھا کے ارکان
دسویں لوک سبھا کے ارکان
سابقہ بھارتی مسیحی
سابقہ رومن کاتھولک
ساتویں لوک سبھا کے ارکان
سمتا پارٹی کے سیاست دان
عوامی امور میں پدم وبھوشن کے وصول کنندگان
کامنز زمرہ جس کا ربط ویکی ڈیٹا پر ہے
کرناٹک کے سیاست دان
کرناٹک کے صحافی
گیارہویں لوک سبھا کے ارکان
منگلور کے سیاست دان
مہاراشٹر سے لوک سبھا کے ارکان
نویں لوک سبھا کے ارکان
وی پی سنگھ انتظامیہ
ہندوستانی رومی کاتھولک شخصیات
جنتا دل (متحدہ) کے سیاست دان
Short description is different from Wikidata